समय समयमा बाटो मर्मतका नाममा सडक डिभिजन कार्यालय र ठेकेदारले बाटो टालटुल र मर्मत गरेपनि केही हप्तामै बाटो उस्तै हुने गरेको छ । धुलिखेलदेखि पाचँखालसम्मको दश किलोमीटर दुरीमा हजारौ खाल्टा खुल्टी परेका छन् भने दैनिक जसो पहिरोको कारण यात्रुहरुको यात्रा जोखिमपूर्ण हुने गरेको छ । सडकको दायाँबायाँ पर्ने सबै घुम्ती काटेर सडक चौडा बनाउने भनेर डोजर लगाई भत्काईएकाले पहिरो जाने र हिलाम्मे हुने गरेको छ ।
